
	Til høringsparterne på vedlagte høringsliste
	[bookmark: Dokumentdato][bookmark: Brevmodtager]
	20. oktober 2026
2025-943



[bookmark: Overskrift1]Høring over udkast til bekendtgørelse om Sund & Bælt Holding A/S’ opstilling af udstyr i vejareal som led i kontrol med opkrævning af vejafgifter efter lov om vejafgift
By-, Land- og Transportministeriet sender hermed udkast til bekendtgørelse om Sund & Bælt Holding A/S’ opstilling af udstyr i vejareal som led i kontrol med opkrævning af vejafgifter efter lov om vejafgift i høring.
Med bekendtgørelsen gives Sund & Bælt Holding A/S mulighed for i § 4, stk. 3 at parkere i nødsporet på motorveje og motortrafikveje og disses til- og frakørsler med henblik på opstilling, anvendelse og nedtagning af mobilt vejsideudstyr til kontrol af efterlevelse af betaling af vejafgift for lastbiler. 
Der tilføjes samtidig regler for sikkerhedskrav til afmærkning af arbejdskøretøjer i § 5, stk. 2, som Sund & Bælt Holding A/S og selskabets underleverandører anvender ved opstilling m.v. af mobilt vejsideudstyr.  Reglerne skal sikre, at arbejdet udføres under de nødvendige trafikale og sikkerhedsmæssige forhold.
Ved afgivelse af høringssvar samtykkes til offentliggørelse af høringssvaret, herunder afsenders navn og adresse, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres. Høringssvaret vil blive offentliggjort på www.høringsportalen.dk.
By-, Land- og Transportministeriet skal venligst bede om eventuelle bemærkninger senest den 17. november 2026.
Høringssvar bedes sendt til ANSJ@trm.dk og trm@trm.dk med henvisning til sagsnummer 2025-943.
Til orientering vedhæftes fortegnelse over de myndigheder, organisationer mv., der høres over udkastet.
[bookmark: Sluthilsen]Spørgsmål vedrørende høringen kan stilles til Anika Søby Jørgensen på mail ANSJ@trm.dk og telefon + 45 40 19 70 87. 
Med venlig hilsen
Anika Søby Jørgensen	
Fuldmægtig

